คือแฟนประจำเดือนไม่มา4เดือนแล้วครับ ไปหาตรวจภายใน ให้ยามาทานละสั่งงดมีอะไรกับแฟน2อาทิตย์ ประจำเดือนถึงจะมา จนวันนี้ครบกำหนดสองอาทิตย์ แล้วประจำเดือนแฟนผมก็ยังไม่มา นัดไปวันนี้ให้ยาปรับฮอร์โมนมาทานแล้วสั่งงดมีอะไรกับแฟนอีก2อาทิตย์ ผมอยากทราบว่าแฟนผมจะเป็นอะไรหนักไหมครับ แล้วการทานยาปรับฮอร์โมนนี้ต้องงดมีอะไรกันด้วยหรือครับ ขอบครับ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่เล่ามา ยังไม่สามารถสรุปสาเหตุได้นะคะ หากมีความผิดปกติของมดลูก หรือรังไข่ เช่น การมีเนื้องอก หรือถุงน้ำ แพทย์อาจให้ยาเพื่อลดขนาดของเนื้องอกนั้น แล้วรอดูการตอบสนองแต่หากผลตรวจภายในปกติ แสดงว่ามีฮอร์โมนเพศที่ผิดปกติ ซึ่งอาจอยู่ขั้นตอนการสืบค้นหาสาเหตุ และให้ยารักษาตามสาเหตุที่แพทย์ท่านนั้นสันนิษฐานซึ่งทั้ง2กรณี หากเกิดมีการตั้งครรภ์เกิดขึ้น อาจมีผลต่อตัวโรคหรือภาวะความผิดปกติที่แฟนเป็นอยู่ได้ค่ะ จึงคิดว่า แพทย์ผู้รักษาให้คำแนะนำแก่แฟน ว่าให้งดการมีเพศสัมพันธ์ก่อนได้ค่ะแต่รายละเอียดที่ชัดเจน แนะนำให้สอบถามแพทย์ที่ดูแลโดยตรง จะได้ข้อมูลที่ชัดเจนกว่านะคะ